cyanic-selkie/wikianc huggingface dataset:
รัก (ไม้พุ่ม)
ลักษณะทางพฤกษศาสตร์
ต้นสูง 1.5–3 เมตร ทุกส่วนมียางขาวเหมือนน้ำนม ตามกิ่งมีขน ใบเป็นใบเดี่ยวออกตรงกันข้าม รูปรีแกมขอบขนาน ปลายแหลมโคนเว้า กว้าง 6–8 เซนติเมตร ยาว 10–14 เซนติเมตร เนื้อใบหนา ใต้ใบมีขนนุ่ม ก้านสั้น ดอกสีขาวหรือสีม่วง ออกเป็นช่อตามซอกใบหรือปลายกิ่ง กลีบเลี้ยง 5 กลีบ โคนเชื่อมติดกัน เมื่อบานเส้นผ่าศูนย์กลาง 2–3 เซนติเมตร มีรยางค์เป็นคล้ายมงกุฎ 5 สัน มีเกสรตัวผู้ 5 อัน ส่วนนี้เองที่นำมาใช้ร้อยมาลัย ผลเป็นฝักคู่ รูปรีปลายแหลมกว้าง 3–4 เซนติเมตร ยาว 6–8 เซนติเมตร เมื่อแก่แตกและปล่อยเมล็ดแบนสีน้ำตาลจำนวนมาก ที่มีขนสีขาวเป็นพู่กระจุกอยู่ที่ตรงกลางปลายด้านหนึ่ง ให้ปลิวไปตามลม
การขยายพันธุ์
ปกติแล้วรักมักขึ้นอยู่ตามที่รกร้าง ไม่ค่อยมีการเพาะปลูกกัน แต่สำหรับอุตสาหกรรมในครัวเรือนอาจจะต้องปลูกไว้ใช้ รักขยายพันธุ์โดยการเพาะเมล็ด หรือการปักชำ ระยะเวลาเติบโตจนออกดอกประมาณ 8 เดือน ใส่ปุ๋ย 16-16-16 เดือนละครั้ง
หนุมานกองปราบ
เหตุการณ์ชิงตัวประกันในเทอร์มินอล 21 โคราช
เมื่อวันที่ 8 กุมภาพันธ์ พ.ศ. 2563 ได้เกิดเหตุกราดยิงที่จังหวัดนครราชสีมา จึงได้มีการจัดกำลังหนุมานกองปราบพร้อมอาวุธหนักและเบาครบมือ 2 ทีม 20 นาย ลงพื้นที่ 12 นาย โดยได้ทำการควบคุมพื้นที่   และสามารถช่วยประชาชนออกมาได้เป็นจำนวนมาก
รัก (ไม้พุ่ม)
ประเพณีและความเชื่อ
ตามประเพณีในประเทศไทยนิยมนำดอกรักมาร้อยเป็นมาลัยร่วมกับดอกมะลิ ดาวเรือง จำปา หรือกุหลาบ ใช้ในงานมงคลที่เกี่ยวเนื่องกับความรัก เพราะดอกรักสื่อความหมายถึงความรัก เช่น งานหมั้น และงานแต่งงาน โดยใช้ในขันหมากหมั้น ขันหมากแต่ง จัดพานรองรับน้ำสังข์ ร้อยเป็นมาลัยบ่าวสาว และโปรยบนที่นอนในพิธีปูที่นอน เป็นต้น ส่วนชาวฮาวายถือว่ามาลัยดอกรักที่ทำเป็นสร้อยคอ (lei) คือสัญลักษณ์ของความเป็นกษัตริย์ แต่ในอินเดีย ซึ่งเป็นแหล่งกำเนิดดั้งเดิมถือว่าเป็นวัชพืชไม่มีประโยชน์
หนุมานกองปราบ
เหตุการณ์ชิงตัวประกันในเทอร์มินอล 21 โคราช
หลังจากปฏิบัติการเสร็จสิ้น หน่วยหนุมานก็ได้รับการกล่าวถึงอย่างกว้างขวางในโซเชียลมีเดียเช่นกัน รวมถึงได้รับการชื่นชมอย่างมากในทวิตเตอร์
ภาษามากัซซาร์
ภาษามากัซซาร์ หรือ ภาษามากาซาร์ (basa Mangkasara หรือ basa Mangkasarak) เป็นทั้งชื่อของภาษาและระบบการเขียนในเกาะซูลาเวซี ประเทศอินโดนีเซีย อยู่ในตระกูลออสโตรนีเซียน ใกล้เคียงกับภาษาบูกิส ในอดีตเขียนด้วยอักษรลนตารา/มากาซาร์ ซึ่งเคยใช้เขียนภาษาบูกิสและภาษามันดาร์ด้วย ปัจจุบันนิยมเขียนด้วยอักษรละตินมากกว่า
บาบอรุฟ
บาบอรุฟ (Baborów, ; Bauerwitz) เป็นเมืองในประเทศโปแลนด์ อยู่ในเขตจังหวัดออปอแล ห่างจากเมืองหลักออปอแล 40 กิโลเมตร และมีพรมแดนติดกับประเทศเช็กเกีย มีเนื้อที่ 11.73 ตารางกิโลเมตร
เมืองได้รับการกล่าวถึงครั้งแรกในปี ค.ศ. 1296 และได้เป็นส่วนหนึ่งของจักรวรรดิออสเตรีย-ฮังการีและราชอาณาจักรปรัสเซีย หลังจากสิ้นสุดสงครามโลกครั้งที่สอง เมืองเบาเออร์วิทซ์ (Bauerwitz) ได้เป็นส่วนหนึ่งของประเทศโปแลนด์ และได้เปลี่ยนชื่อเป็น บาบอรุฟ (Baborów)
โลกที่พูดภาษาอังกฤษ
โลกที่พูดภาษาอังกฤษ หรือ ซีกโลกภาษาอังกฤษ (anglosphere) มีผู้พูดภาษาอังกฤษเป็นภาษาหลักประมาณ 330 ถึง 360 ล้านคน สหรัฐมีผู้พูดพื้นเมืองมากที่สุด 258 ล้านคน นอกจากนี้มีผู้พูดภาษาอังกฤษพื้นเมือง 60 ล้านคนในสหราชอาณาจักร 19 ล้านคนในประเทศแคนาดา 4.5 ล้านคนในประเทศไอร์แลนด์ และ 3.8 ล้านคนในประเทศนิวซีแลนด์ และยังมีประเทศอื่นใช้ภาษาอังกฤษเป็นภาษาหลักและภาษาราชการ ภาษาอังกฤษจัดเป็นภาษาที่มีผู้พูดพื้นเมืองมากที่สุดอันดับสาม รองจากภาษาจีนกลางและภาษาสเปน
ประมาณการที่รวมผู้พูดภาษาที่สองด้วยมีตั้งแต่ 470 ล้านคนถึงกว่า 1 พันล้านคน เดวิด คริสตัลคำนวณว่าในปี 2546 ผู้พูดที่มิใช่พื้นเมืองมากกว่าผู้พูดพื้นเมืองเป็นอัตราส่วน 3 ต่อ 1 เมื่อรวมผู้พูดพื้นเมืองและมิใช่พื้นเมืองแล้ว ภาษาอังกฤษเป็นภาษาที่มีผู้พูดมากที่สุดในโลก
อินฟันตากริสตินาแห่งสเปน
อินฟันตากริสตินา เฟเดริกา บิกโตเรีย อันโตเนีย เด ลา ซานติซิมา ตรินิดัด เด บอร์บอน อี เกรเซีย (Cristina Federica Victoria Antonia de la Santísima Trinidad de Borbón y Grecia; ประสูติ: 13 มิถุนายน พ.ศ. 2508) หรือพระอิสริยยศเดิมว่า อินฟันตากริสตินา ดัชเชสแห่งปัลมาเดมายอร์กา (Infanta Cristina, Duquesa de Palma de Mallorca) เป็นพระราชธิดาในสมเด็จพระราชาธิบดีฆวน การ์โลสที่ 1 กับสมเด็จพระราชินีโซเฟียแห่งสเปน ทั้งเป็นพระขนิษฐาในอินฟันตาเอเลนา ดัชเชสแห่งลูโก และพระเชษฐภคินีในสมเด็จพระราชาธิบดีเฟลิเปที่ 6
อินฟันตากริสตินาเสกสมรสกับอิญญากิ อูร์ดังการิน อี ลิบาร์ต เมื่อ พ.ศ. 2540 มีพระบุตรด้วยกัน 4 คน ใน พ.ศ. 2557 ทั้งสองตกเป็นข่าวด้วยถูกตั้งข้อหาฉ้อโกงและฟอกเงิน ทั้งนี้อินฟันตากริสตินาอยู่ในลำดับที่ 6 ของการสืบราชบัลลังก์สเปน
พระประวัติ
อินฟันตากริสตินา เฟเดริกา ประสูติเมื่อวันที่ 13 มิถุนายน พ.ศ. 2508 ณ กรุงมาดริด ประเทศสเปน ทรงบัพติศมาโดยอาร์ชบิชอปแห่งมาดริด ณ โบสถ์ภายในพระราชวังซาร์ซูเอลา มีพระบิดาทูนหัวและพระมารดาทูนหัว คือ อัลฟอนโซ ดยุกแห่งอ็องฌูและกาดิซ และอินฟันตามารีอา กริสตินาแห่งสเปน
พระองค์เข้ารับการศึกษาระดับมัธยมศึกษาที่โรงเรียนซานตามาริอาเดลกามิโน (Santa María del Camino) ระดับปริญญาตรีสาขารัฐศาสตร์ มหาวิทยาลัยกอมปลูเตนเซแห่งมาดริด เมื่อ พ.ศ. 2532 แล้วทรงศึกษาต่อระดับปริญญาโทความสัมพันธ์ระหว่างประเทศ มหาวิทยาลัยนิวยอร์ก เมื่อ พ.ศ. 2533 โดยทรงเริ่มปฏิบัติงานในองค์การการศึกษา วิทยาศาสตร์ และวัฒนธรรมแห่งสหประชาชาติ ณ สำนักงานใหญ่ในกรุงปารีส ประเทศฝรั่งเศสในปีถัดมา
นอกจากภาษาสเปน พระองค์สามารถรับสั่งภาษากาตาลา อังกฤษ และกรีก
เสกสมรส
อินฟันตากริสตินาเสกสมรสกับอิญญากิ อูร์ดังการิน ซึ่งขณะนั้นยังเป็นสมาชิกนักกีฬาแฮนด์บอลโอลิมปิก เมื่อวันที่ 4 ตุลาคม พ.ศ. 2540 ณ เมืองบาร์เซโลนา และเนื่องจากก่อนหน้านี้อินฟันตากริสตินาได้รับพระราชทานพระอิสริยยศ "ดัชเชสแห่งปัลมาเดมายอร์กา" จากพระราชบิดา ด้วยเหตุนี้นายอูร์ดังการินจึงมีพระยศเป็น "ดยุกแห่งปัลมาเดมายอร์กา" ตามภริยา ทั้งสองมีพระบุตรด้วยกัน 4 คน ได้แก่
การฉ้อโกง
อินฟันตากริสตินาและพระสวามี ตกเป็นข่าวด้วยถูกตั้งข้อหาฉ้อโกงและฟอกเงิน โดยเรื่องเกิดขึ้นเมื่อ พ.ศ. 2555 เมื่อดยุกแห่งปัลมาเดมายอร์กา (ยศในขณะนั้น) ใช้เส้นสายให้องค์กรการกุศลส่วนตัวได้กำไรจากรัฐบาล 5,600,000 ยูโร จากการเก็บเงินเกินจำนวนจากรัฐบาลท้องถิ่นเพื่อใช้ในการแข่งกีฬา ในเดือนกันยายนปีถัดมาอินฟันตากริสตินาได้ตกเป็นผู้ต้องสงสัย ว่าทรงรับผลประโยชน์ด้วย เนื่องจากดัชเชสดำรงตำแหน่งเป็นกรรมการบริหาร ทั้งยังร่วมกันตั้งบริษัทบังหน้าเพื่อทำการฟอกเงิน ถือเป็นครั้งแรกในประวัติศาสตร์สเปนที่เชื้อพระวงศ์เข้ารับพิจารณาคดีเช่นสามัญชน และส่งผลกระทบอย่างยิ่งต่อภาพลักษณ์พระราชวงศ์สเปน
จากการที่พระองค์มีส่วนพัวพันกับคดีฉ้อโกงดังกล่าวซึ่งสร้างความเสื่อมเสียแก่พระราชวงศ์ สำนักพระราชวังสเปนจึงมีแถลงการณ์ระบุว่าสมเด็จพระราชาธิบดีเฟลิเปที่ 6 มีพระบรมราชโองการถอดพระอิสริยยศอินฟันตากริสตินาออกจากการเป็น "ดัชเชสแห่งปัลมาเดมายอร์กา" เมื่อวันที่ 12 มิถุนายน พ.ศ. 2558
กรมธนารักษ์
ประวัติ
รายชื่อและหน้าที่ของกรมต่าง ๆ ที่มารวมกันเป็นกรมธนารักษ์ มีดังนี้
กรมกษาปณ์สิทธิการ ก่อตั้งขึ้นเนื่องจากเมื่อปี พ.ศ. 2400 พระบาทสมเด็จพระจอมเกล้าเจ้าอยู่หัวมีพระราชดำริที่จะจัดตั้งโรงกษาปณ์ทำเหรียญแบนขึ้นตามลักษณะสากลนิยมใช้แทนเงินพดด้วง จึงมีพระราชกระแสรับสั่งให้คณะทูตไทยที่ส่งไปเจริญทางพระราชไมตรีกับประเทศอังกฤษ จัดซื้อเครื่องทำเงินมาถวาย และได้ทรงพระกรุณาโปรดเกล้าฯ ให้สร้างโรงงานขึ้นในพระบรมมหาราชวัง และในต้นปี พ.ศ. 2403 ได้ติดตั้งเครื่องจักรเสร็จเรียบร้อย โดยพระบาทสมเด็จพระจอมเกล้าเจ้าอยู่หัวได้พระราชทานนามว่า "โรงกระษาปณ์สิทธิการ" ต่อมาได้เปลี่ยนชื่อเป็น "กรมกระษาปณ์" และเป็น "กองกษาปณ์" และเป็น "สำนักกษาปณ์" ในปัจจุบัน
กรมเงินตรากำเนิดขึ้นโดยประกาศพระราชบัญญัติธนบัตร พ.ศ. 2445 โดยรัฐออกเงินกระดาษรูปตั๋วสัญญาใช้เงินตามกฎหมายเรียกว่า "ธนบัตร" โดยสัญญาจะจ่ายเงินให้แก่ผู้นำตั๋วมายื่นทันที เจ้าพนักงานผู้ออกธนบัตรและผู้รับจ่ายเงินขึ้นธนบัตรให้เรียกว่า "กรมธนบัตร"
ต่อมาในปี พ.ศ. 2452 กรมธนบัตร ได้ถูกโอนไปขึ้นกับกรมตำรวจและกรมสารบัญชี ซึ่งภายหลังได้ชื่อใหม่ว่ากรมบัญชีกลาง จนกระทั่งในปี พ.ศ. 2471 จึงได้เปลี่ยนชื่อจาก "กรมธนบัตร" เป็น "กรมเงินตรา"
เมื่อมีพระราชกฤษฎีการจัดวางระเบียบกรมในกระทรวงการคลังในปี พ.ศ. 2476 แล้ว กรมเงินตราก็ได้ลดฐานะลงเป็น กองเงินตรา สังกัดกรมพระคลัง โดยมีหน้าที่เกี่ยวกับธนบัตรและเหรียญกษาปณ์
ต่อมาเมื่อ พ.ศ. 2485 ได้จัดตั้งธนาคารแห่งประเทศไทยขึ้น กิจการเกี่ยวกับธนบัตรจึงเป็นหน้าที่ของธนาคารแห่งประเทศไทย โดยหน้าที่ของกองเงินตราไปอยู่กับฝ่ายออกบัตรธนาคาร กรมเงินตราจึงพ้นไปจากกรมธนารักษ์
กรมรักษาที่หลวงและกัลปนา มีอำนาจหน้าที่เกี่ยวกับการจัดการเงินในพระองค์ของพระบาทสมเด็จพระเจ้าอยู่หัวและเกี่ยวกับพระราชทรัพย์ของบรมวงศ์ และดูแลที่ดินซึ่งมีผู้อุทิศแต่ประโยชน์ให้วัดหรือพระศาสนา ซึ่งเรียกว่า "ที่กัลปนา" อีกด้วย แต่ปัจจุบันเป็นหน้าที่ของกรมการศาสนาซึ่งเป็นผู้ดูแล
จากการปรับปรุง กระทรวง ทบวง กรม ตั้งแต่วันที่ 3 ตุลาคม 2545 ได้มีการโอนสำนักประเมินราคาทรัพย์สิน กรมที่ดิน กระทรวงมหาดไทย มาสังกัดที่กรมธนารักษ์
กรมธนารักษ์ในปัจจุบัน
ในปัจจุบัน กรมธนารักษ์มีหน้าที่ในด้านต่าง ๆ คือ ด้านที่ราชพัสดุ ด้านเหรียญกษาปณ์และบริหารเงินตรา ด้านทรัพย์สินมีค่าของแผ่นดิน และด้านการประเมินราคาทรัพย์สิน
โดยสถานที่ทำการแห่งแรกของกรมธนารักษ์ตั้งอยู่บริเวณถนนเขื่อนขันฑ์นิเวศในพระบรมมหาราชวัง ในปี พ.ศ. 2503 ได้ย้ายที่ทำการจากพระบรมมหาราชวังมาอยู่ที่ถนนจักรพงษ์ เขตพระนคร กรุงเทพมหานคร และในปี พ.ศ. 2535 สถานที่ทำการกรมธนารักษ์ได้ย้ายที่ทำการมาอยู่ในบริเวณกระทรวงการคลัง ถนนพระรามที่ 6 เขตพญาไท กรุงเทพมหานคร
นอกจากนี้ยังมีที่ทำการของหน่วยงานในสังกัดกรมธนารักษ์ (ไม่รวมสำนักงานธนารักษ์พื้นที่ซึ่งตั้งอยู่ทุกจังหวัด 76 จังหวัด) มีที่ทำการอยู่ภายนอกกรม ดังนี้
สันติ เศวตวิมล
สันติ เศวตวิมล หรือรู้จักกันในนามปากกา แม่ช้อย นางรำ เป็นนักเขียน นักหนังสือพิมพ์ พิธีกรชาวไทย
ประวัติ
สมรสกับนางสุชาดา เศวตวิมล มีบุตรสาวที่รู้จักในวงการบันเทิงคือ แพง ขวัญข้าว เศวตวิมล
นามปากกา
นที สีทันดร, แม่ช้อย นางรำ , สามตา , อธิษฐาน , กรวิก , เทวดา เดินดิน
อันฮัลท์
อันฮัลท์ (Anhalt) เดิมเป็นอาณาจักรเคานท์ที่ได้รับการเลื่อนฐานะขึ้นเป็นดัชชีในปี ค.ศ. 1806 ตั้งอยู่ระหว่างเทือกเขาฮาร์ซและแม่น้ำเอลเบทางตอนกลางของเยอรมนี ปัจจุบันเป็นส่วนหนึ่งของรัฐแซกโซนี-อันฮัลต์
ในคริสต์ศตวรรษที่ 9 อันฮัลท์เป็นส่วนหนึ่งของดัชชีซัคเซินโดยมีผู้ปกครองเป็นเคานท์ แต่แยกมาเป็นอิสระในคริสต์ศตวรรษที่ 13 และมีฐานะเป็นราชรัฐจากนั้นก็ถูกเปลี่ยนฐานะและแบ่งแยกอีกหลายครั้ง จนกระทั่งมาได้รับฐานะเป็นดัชชีในปี ค.ศ. 1806 โดยนโปเลียน โบนาปาร์ต
ราชอาณาจักรลอมบาร์เดีย-เวนิส
ราชอาณาจักรลอมบาร์เดีย-เวนิส (Regnum Langobardiae et Venetiae; Kingdom of Lombardy–Venetia; Regno Lombardo–Veneto; Königreich Lombardo–Venetien) เป็นราชอาณาจักรที่ตั้งอยู่ทางตอนเหนือของคาบสมุทรอิตาลีที่เป็นส่วนหนึ่งของจักรวรรดิออสเตรีย ราชอาณาจักรก่อตั้งขึ้นหลังจากความพ่ายแพ้ของนโปเลียนตามความตกลงในการประชุมแห่งเวียนนาเมื่อวันที่ 9 มิถุนายน ค.ศ. 1815 และมาสิ้นสุดลงเมื่อบริเวณสุดท้ายถูกผนวกเข้าเป็นส่วนหนึ่งของราชอาณาจักรอิตาลีใน ค.ศ. 1866
การประชุมแห่งเวียนนารวมดินแดนที่เป็นของลอมบาร์เดีย (ที่ปกครองโดยราชวงศ์ฮาพส์บวร์คมาตั้งแต่คริสต์ศตวรรษที่ 16 และโดยสาขาออสเตรียของตระกูลระหว่าง ค.ศ. 1713 ถึง ค.ศ. 1796) เข้ากับสาธารณรัฐเวนิส (ที่ปกครองเป็นช่วง ๆ โดยออสเตรียมาตั้งแต่ปี ค.ศ. 1797) เข้าเป็นรัฐเดียวกันภาพใต้การปกครองฮาพส์บวร์คออสเตรีย
สโมสรฟุตซอลนครราชสีมา วี-วัน
สโมสรฟุตซอลนครราชสีมา วี-วัน (หรือ สโมสร นครราชสีมา เดอะมอลล์ วี-วัน ฟุตซอล คลับ ตามชื่อผู้สนับสนุน) เป็นสโมสรฟุตซอลอาชีพในประเทศไทยโดยเป็นทีมจากจังหวัดนครราชสีมา ปัจจุบันเล่นอยู่ในเอไอเอส ฟุตซอล ไทยลีก ฤดูกาล 2560 ได้ใช้สนามโคราช ชาติชาย ฮอลล์ ภายในสนามกีฬาเฉลิมพระเกียรติ 80 พรรษา 5 ธันวา 2550 และ สนาม เอ็มซีซี ฮอลล์ ภายในห้างสรรพสินค้า เดอะมอลล์ นครราชสีมา เป็นสนามแข่งขัน
อำเภอเบ๋นกั๊ต
เบ๋นกั๊ต (Bến Cát) เป็นอำเภอในจังหวัดบิ่ญถ่วน ประเทศเวียดนาม ตั้งอยู่ทางตอนเหนือของนครโฮจิมินห์ไปราว 50 กิโลเมตร เป็นที่ตั้งของนิคมอุตสาหกรรมที่สำคัญ อำเภอนี้มีพื้นที่ทั้งหมด 234.42 ตารางกิโลเมตร มีประชากรทั้งสิ้น 203,420 คน (ค.ศ. 2013)
ตำบลค้างพลู
ค้างพลู เป็นตำบลหนึ่งในอำเภอโนนไทย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลค้างพลู ตั้งอยู่ห่างจากอำเภอโนนไทย ประมาณ 13 กิโลเมตร
การปกครอง
ตำบลค้างพลู แบ่งการปกครองออกเป็น 10 หมู่บ้าน คือ
เดส์อาร์ฟอร์กอตเทน
เดย์สอาร์ฟอร์ก็อทเทน เป็นเพลงซิ้งเกิลแนวอินดี้ร็อก ชาวอังกฤษ วงคาซาเบียน เพลงนี้เป็นเพลงนำเดี่ยวจากอัลบั้มสตูดิโอของวงเป็นอันดับสี่ของ Velociraptor! เพลงนี้เปิดเปิดตัวครั้งแรกในประเทศเบลเยี่ยมเมื่อวันที่ 12 สิงหาคม และวางจำหน่ายในสหราชอาณาจักรเมื่อ 9 กันยายน 2011 เพลงนี้ติดอันดับที่ 28 ของชาร์ตซิงเกิลแห่งสหราชอาณาจักร โดยเพลงถูกนำไปริมิกซ์โดย ดีจี แซ็ด-ทริป และนำไปใช้เป็นเพลงประจำศึกเพย์-เพอร์-วิวดับเบิลยูดับเบิลยูอีของทีแอลซี: เทเบิล แลดเดอร์ แอนด์ แชร์ (2011)
ไบรตัน
ไบรตัน (Brighton) เป็นแหล่งสถานที่พักตากอากาศทางริมชายฝั่งทะเลตอนใต้ ที่มีชื่อเสียงของประเทศอังกฤษ ตั้งอยู่ที่นครไบรตันและโฮฟ ในเทศมณฑลอีสต์ซัสเซกซ์
จากหลักฐานทางโบราณคดี ปรากฏร่องรอยการตั้งถิ่นฐานของประชากรในไบรตันตั้งแต่บริเตนยุคสัมริด, บริเตนสมัยโรมัน และในยุคอังกฤษสมัยแองโกล-แซกซัน โดยในบันทึกดูมสเดย์ของพระเจ้าวิลเลียมที่ 1 แห่งอังกฤษ (ค.ศ. 1086) ได้มีการบันทึกเกี่ยวกับข้อมูลสำมะโนประชากรในเมืองเก่าแก่ที่ชื่อ ไบรเทล์มสโตน (Brighthelmstone) ซึ่งก็คือไบรตัน ในปัจจุบัน
ไบรตันเป็นเมืองที่มีความสำคัญในแง่ของความเจริญมาตั้งแต่สมัยกลาง โดยเป็นเมืองเก่าแก่ที่มีการพัฒนามาแล้ว แต่ภายหลังได้เข้าสู่สภาวะซบเซาและหยุดการพัฒนาไปในช่วงแรกที่เข้าสู่ยุคสมัยใหม่ อันเป็นผลมาจากการรุกรานของต่างชาติ, ภัยธรรมชาติ เช่น พายุ , การตกต่ำของเศรษฐกิจ และการลดลงของจำนวนประชากร ต่อมาไบรตัน ได้มีการฟื้นฟูเศรษฐกิจและมีการสร้างสิ่งดึงดูดใจให้แก่ผู้มาเยือน เช่นการสร้างถนนเพื่อใช้ในการเดินทางไปกรุงลอนดอน และยังเป็นจุดพักสำหรับเรือท่องเที่ยวที่จะเดินทางไปยังประเทศฝรั่งเศส
ไบรตันได้กลายเป็นแหล่งท่องเที่ยวตากอากาศชายทะเลที่มีชื่อเสียงมากที่สุดแห่งหนึ่งของอังกฤษเมื่อพระเจ้าจอร์จที่ 4 แห่งสหราชอาณาจักร ในขณะที่ยังดำรงพระอิสริยยศเป็นเจ้าชายจอร์จแห่งเวลส์ ได้เสด็จมาประทับที่ไบรตันอยู่บ่อยครั้ง และทรงมีรับสั่งให้สร้างพระราชวังพาวิลเลียน (Royal Pavilion) ขึ้นที่ไบรตัน ในปี ค.ศ. 1787 จากนั้นไบรตันได้พัฒนาเรื่องแหล่งท่องเที่ยวอย่างต่อเนื่อง มีสิ่งดึงดูดนักท่องเที่ยวมากมายเช่นโรงแรมแกรนด์ ไบรตัน ซึ่งเป็นโรงแรมเก่าแก่อยู่ติดชายฝั่งทะเลที่สร้างขึ้นในสมัยวิกตอเรีย, ไบรตันพาเลซเพียร์ สิ่งปลูกสร้างยื่นออกไปในทะเลที่มีความสวยงามและถูกจัดเป็นสิ่งก่อสร้างภายใต้การพิทักษ์ของสหราชอาณาจักร
ไบรตันได้ขยายเมืองโดยการรวมกับโฮฟ และได้รับสถานะจากการรวมกันให้เป็นเขตปกครองเอกเทศมีองค์การบริหารส่วนท้องถิ่นระดับเดียวบริหารครอบคลุมทั้งระดับเขตและระดับแขวง ก่อนจะได้ยกระดับขึ้นเป็นเมืองที่มีฐานะเป็นนครในสหราชอาณาจักร ชื่อว่านคร ไบรตันและโฮฟ
สังขาร
สังขารในไตรลักษณ์
ในไตรลักษณ์ สังขาร คือ ธรรมที่ถูกปรุงแต่ง ได้แก่ จิต เจตสิก และรูป ทั้งหมด
สังขารในขันธ์ 5
ในขันธ์ 5 สังขารขันธ์ คือ สภาพที่ปรุงแต่งจิต เป็นคุณสมบัติต่าง ๆ ของจิต ได้แก่ เจตสิก 9 ดวง เว้นเวทนาและสัญญา
ไบรตัน
ไบรตันมีมหาวิทยาลัย 2 แห่ง และมีโรงเรียนแพทย์ อยู่ในทั้ง 2 มหาวิทยาลัยนี้ และมีสโมสรฟุตบอลที่มีชื่อเสียง คือ สโมสรฟุตบอลไบรตันแอนด์โฮฟอัลเบียน
สังขาร
สังขารในปฏิจจสมุปบาท
ในปฏิจจสมุปบาท สังขาร 3 คือ หรือ อภิสังขาร 3 ได้แก่
อโลหะ
breast ในวิชาเคมี อโลหะเป็น[[ธาตุเคมีซึ่งส่วนมากขาดคุณสมบัติของโลหะ ทางกายภาพ อโลหะมักกลายเป็นไอ (ระเหย) ง่าย มีความยืดหยุ่นต่ำ และเป็นฉนวนความร้อนและฉนวนไฟฟ้าที่ดี ในทางเคมี ธาตุเหล่านี้มักมีพลังงานไอออไนเซชันและค่าอิเล็กโตรเนกาทิวิตี (electronegativity) สูง และให้หรือได้อิเล็กตรอนเมื่อทำปฏิกิริยากับธาตุหรือสารประกอบอื่น มีสิบเจ็ดธาตุที่จัดเป็นอโลหะโดยทั่วไป ส่วนมากเป็นแก๊ส (ไฮโดรเจน ฮีเลียม ไนโตรเจน ออกซิเจน ฟลูออรีน นีออน คลอรีน อาร์กอน คริปทอน ซีนอนและเรดอน) หนึ่งธาตุเป็นของเหลว (โบรมีน) และส่วนน้อยเป็นของแข็ง (คาร์บอน ฟอสฟอรัส กำมะถัน เซเลเนียมและไอโอดีน)
ธาตุอโลหะมีโครงสร้างซึ่งมีเลขโคออร์ดิเนชัน (อะตอมเพื่อนบ้านใกล้ที่สุด) น้อยลงเรื่อย ๆ เมื่อเลื่อนไปทางขวามือของตารางธาตุแบบมาตรฐาน อโลหะหลายอะตอมมีโครงสร้างที่มีอะตอมเพื่อนบ้านใกล้ที่สุดสามอะตอม เช่นในกรณีของคาร์บอน (ในสถานะมาตรฐานกราฟีน) หรือสองอะตอม เช่นในกรณีของกำมะถัน อโลหะสองอะตอม เช่น ไฮโดรเจน มีอะตอมเพื่อนบ้านใกล้ที่สุดหนึ่งอะตอม และแก๊สมีตระกูลอะตอมเดียว เช่น ฮีเลียม ไม่มีอะตอมเพื่อนบ้านใกล้ที่สุด ยิ่งมีจำนวนอะตอมเพื่อนบ้านใกล้ที่สุดน้อยลงเท่าใดยิ่งสัมพันธ์กับการลดลงของความเป็นโลหะและเพิ่มความเป็นอโลหะมากขึ้นเท่านั้น แต่ข้อแตกต่างระหว่างอโลหะสามหมวดในแง่ของความเป็นโลหะที่ลดนั้นไม่สัมบูรณ์ มีขอบเขตทับซ้อนกันเมื่อธาตุรอบนอกในแต่ละหมวดแสดง (หรือเริ่มแสดง) คุณสมบัติที่ต่างกันน้อย คล้ายลูกผสมหรือไม่ตรงแบบ
แม้ว่าธาตุโลหะมีมากกว่าอโลหะห้าเท่า แต่ธาตุอโลหะสองธาตุ ไฮโดรเจนและฮีเลียม ประกอบเป็นร้อยละ 99 ของเอกภพที่สังเกตได้ และหนึ่งธาตุ ออกซิเจน ประกอบเป็นเกือบครึ่งหนึ่งของเปลือกโลก มหาสมุทรและบรรยากาศของโลก สิ่งมีชีวิตยังประกอบด้วยอโลหะแทบทั้งหมด และธาตุอโลหะก่อสารประกอบมากกว่าโลหะมาก
บทนิยามและคุณสมบัติ
ไม่มีบทนิยามของอโลหะที่เคร่งครัด อโลหะมีคุณสมบัติหลากหลายกว่าเมื่อเทียบกับโลหะ ต่อไปนี้เป็นคุณลักษณะสำคัญบางประการของอโลหะ ทางกายภาพ ส่วนใหญ่อยู่เป็นแก๊สอะตอมเดียว โดยส่วนน้อยมีรูปสองอะตอมหรือหลายอะตอม หากเป็นของแข็ง โดยทั่วไปมีคุณสมบัติมัว และเปราะ ตรงข้ามกับโลหะ ซึ่งวาว ตีขึ้นรูปหรือยืดเป็นเส้นได้ ปกติมีความหนาแน่นต่ำกว่าโลหะ เป็นตัวนำความร้อนและไฟฟ้าที่เลวเมื่อเทียบกับโลหะ และมีจุดหลอมเหลวและจุดเดือดต่ำกว่าของโลหะมาก (ยกเว้นคาร์บอน) ทางเคมี อโลหะมีพลังงานไอออไนเซชันและค่าอิเล็กโตรเนกาทิวิตีสูง ปกติมีเป็นแอนไอออนหรืออ็อกซีแอนไอออนในสารละลายน้ำ โดยทั่วไปก่อสารประกอบไอออนิกหรือแทรกเมื่อผสมกับโลหะ ซึ่งไม่เหมือนกับโลหะซึ่งก่อโลหะเจือ (อัลลอยด์) และมีออกไซด์กรดขณะที่ออกไซด์ทั่วไปของโลหะเป็นเบส
ธาตุซึ่งจำแนกเป็นอโลหะโดยทั่วไปมีหนึ่งธาตุในหมู่ 1 (ไฮโดรเจน) หนึ่งธาตุในหมู่ 14 (คาร์บอน) สองธาตุในหมู่ 15 (ไนโตรเจนและฟอสฟอรัส) สามธาตุในหมู่ 16 (ออกซิเจน กำมะถันและเซเลเนียม) ธาตุส่วนใหญ่ในหมู่ 17 (ฟลูออรีน คลอรีน โบรมีนและไอโอดีน) และทุกธาตุในกลุ่ม 18 (อาจยกเว้นออกาเนสซอน) ข้อแตกต่างระหว่างอโลหะและโลหะไม่ชัดเจนทุกประการ ผลคือ มีธาตุคาบเส้นบางธาตุที่ไม่มีคุณสมบัติอโลหะหรือโลหะมากกว่ากันที่จำแนกเป็นกึ่งโลหะ และบางธาตุที่จำแนกเป็นอโลหะบางทีจำแนกเป็นกึ่งโลหะ หรือกลับกันก็มี ตัวอย่างเช่น เซเลเนียม (Se) ธาตุอโลหะ ซึ่งบางทีจำแนกเป็นกึ่งโลหะ โดยเฉพาะอย่างยิ่งในวิชาเคมีสิ่งแวดล้อม และแอสทาซีน (At) ซึ่งเป็นกึ่งโลหะและแฮโลเจน บางทีจำแนกเป็นอโลหะ
หมวดหมู่
อโลหะมีโครงสร้างซึ่งแต่ละอะตอมปกติก่อ (8 − N) พันธะกับอะตอมเพื่อนบ้านที่ใกล้ที่สุด (8 − N) อะตอม โดยที่ N เป็นจำนวนเวเลนซ์อิเล็กตรอน (อิเล็กตรอนวงนอกสุด) ฉะนั้น แต่ละอะตอมจึงสามารถเติมเปลือกอิเล็กตรอนให้เต็มและมีโครงแบบแก๊สมีตระกูลที่เสถียร ข้อยกเว้นของกฎ (8 − N) คือ ไฮโดรเจน (ซึ่งต้องการพันธะเดียวเพื่อเติมเปลือกอิเล็กตรอนให้เต็ม) คาร์บอน ไนโตรเจนและออกซิเจน อะตอมของสามธาตุหลังนี้เล็กพอที่สามารถก่อโครงสร้างพันธะอื่น (ที่เสถียรกว่า) ได้ โดยมีอะตอมเพื่อนบ้านที่ใกล้ที่สุดน้อยกว่า ฉะนั้น คาร์บอนจึงสามารถก่อโครงสร้างกราฟีนเป็นชั้นได้ และไนโตรเจนและออกซิเจนสามารถก่อโมเลกุลสองอะตอมโดยมีพันธะสามและพันธะคู่ตามลำดับ ธาตุอโลหะที่มิใช่แก๊สมีตระกูลที่มีขนาดใหญ่กว่าที่เหลือทำให้ไม่ค่อยสามารถก่อหลายพันธะได้ แต่ต้องก่อสองพันธะหรือพันธะเดียวกับอะตอมตั้งแต่สองอะตอมขึ้นไปแทน ตัวอย่างเช่น กำมะถัน ก่อโมเลกุลแปดอะตอมซึ่งมีการจัดเรียงอะตอมเป็นวงแหวน โดยแต่ละอะตอมก่อสองพันธะเดี่ยวกับอะตอมอื่น
ธาตุมีความเป็นโลหะลดลงจากซ้ายไปขวาตามตารางธาตุแบบมาตรฐาน ฉะนั้น อโลหะจึงมีโครงสร้สางที่แสดงการลดของจำนวนอะตอมเพื่อนบ้านที่ใกล้ที่สุด สามหรือสองอะตอมสำหรับอโลหะหลายอะตอม เหลือหนึ่งสำหรับอโลหะสองอะตอม และศูนย์สำหรับแก๊สมีตระกูลอะตอมเดียว เกิดรูปแบบคล้ายกันมากกว่า ในระดับทั้งตารางธาตุ โดยเปรียบเทียบระหว่างโลหะและอโลหะ มีการเปลี่ยนแปลงจากพันธะโลหะในหมู่โลหะที่อยู่ฝั่งซ้ายของตาราง ไปเป็นพันธะโคเวเลนต์หรือพันธะวันเดอร์วาลส์ (ไฟฟ้าสถิต) ในหมู่อโลหะที่อยู่ฝั่งขวามือของตาราง พันธะโลหะมักเกี่ยวข้องกับโครงสร้างสมมาตรศูนย์กลางอัดแน่น (close-packed centrosymmetric) โดยมีอะตอมเพื่อนบ้านใกล้ที่สุดจำนวนมาก โลหะหลังทรานซิชันและกึ่งโลหะที่อยู่ระหว่างโลหะแท้และอโลหะ มักมีโครงสร้างซับซ้อนกว่าโดยมีจำนวนอะตอมเพื่อนบ้านใกล้ที่สุดปานกลาง พันธะอโลหะที่อยู่ฝั่งขวามือของตาราง มีโครงสร้างมีทิศทางไม่อัดแน่นหรือไม่เป็นระเบียบโดยมีอะตอมเพื่อนบ้านใกล้ที่สุดน้อยกว่าโลหะหรือไม่มีเลย ดังที่กล่าวมาข้างต้น การลดจำนวนอะตอมเพื่อนบ้านใกล้ที่สุดอย่างคงที่นี้ ดังที่ความเป็นโลหะลดและความเป็นอโลหะเพิ่ม สะท้อนอยู่ในหมู่อโลหะ เป็นโครงสร้างที่ค่อย ๆ เปลี่ยนจากหลายอะตอม เป็นสองอะตอม เป็นอะตอมเดียว
วัดโขงขาว
วัดโขงขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านแหวน อำเภอหางดง จังหวัดเชียงใหม่
เสนาสนะและสิ่งก่อสร้าง ได้แก่ วิหารพระราชพรมยานไพศาลภาวนานุสิฐเยาลักษณ์มิตรศรัทธา เป็นวิหารร่วมสมัย หลังคาทรงจั่วซ้อน 3 ชั้น เจดีย์ กุฏิพักสงฆ์ หอฉัน ศาลาพระราชพรหมยาน ศาลารายรอบพระอุโบสถ กำแพงวัดก่อสร้างด้วยศิลาแลง มีรูปปั้นสิงห์ที่ซุ้มประตู หน้าวิหารยังมีรูปปั้นมกรคายนาค ภายในวัดหารประดิษฐานพระประธานปางมารวิชัยทรงเครื่อง ด้านหลังพระประธานเป็น ภาพเขียนพระธาตุประจำราศีต่าง ๆ ทั้ง 12 ราศี มีรูปปั้นเหมือนของหลวงพ่อปาน วัดบางนมโค และหลวงพ่อฤๅษีลิงดำ วัดท่าซุง
คณะกรรมการโอลิมปิกโมร็อกโก
คณะกรรมการโอลิมปิกโมร็อกโก (اللجنة الأولمبية الوطنية المغربية; Moroccan Olympic Committee; อักษรย่อ CNOM, รหัสไอโอซี: MAR) เป็นคณะกรรมการโอลิมปิกแห่งชาติที่เป็นตัวแทนของประเทศโมร็อกโกสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2502 มีสำนักงานใหญ่ตั้งอยู่ที่ประเทศโมร็อกโก เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากโมร็อกโกเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสมาคมคณะกรรมการโอลิมปิกแห่งชาติแอฟริกา (โอเอ็นโอซี)
สโมสรฟุตบอลอาชีพเนฟต์ชี
สโมสรฟุตบอลอาชีพเนฟต์ชี (Neftçi Peşəkar Futbol Klubu) หรือ เนฟต์ชีบากู เป็นสโมสรฟุตบอลที่ตั้งอยู่ที่บากู เมืองหลวงของประเทศอาเซอร์ไบจาน ปัจจุบันลงแข่งขันในอาเซอร์ไบจานพรีเมียร์ลีก
สโมสรก่อตั้งใน ค.ศ. 1937 ประสบความสำเร็จด้วยการชนะเลิศอาเซอร์ไบจานพรีเมียร์ลีก 8 สมัย, อาเซอร์ไบจานคัพ 7 สมัย และอาเซอร์ไบจานซูเปอร์คัพอีก 2 สมัย เนฟต์ชีและคาราบักเป็นเพียงสองสโมสรของประเทศที่ลงเล่นในอาเซอร์ไบจานพรีเมียร์ลีกครบทุกฤดูกาล
ใน ค.ศ. 2012 เนฟต์ชีกลายเป็นสโมสรแรกจากอาเซอร์ไบจานที่เข้ารอบแบ่งกลุ่มของการแข่งขันระดับทวีปยุโรป หลังจากที่เอาชนะอาโปเอลด้วยผลประตูรวม 4–2 ในรอบเพลย์ออฟของยูฟ่ายูโรปาลีก ฤดูกาล 2012–13 สนามเหย้าของสโมสรคือ บักเซลล์อารีนา
เกียรติประวัติ
อ้างอิง:
วัดยางทอง (อำเภอเมืองสงขลา)
วัดยางทอง ตั้งอยู่ในตำบลบ่อยาง อำเภอเมืองสงขลา จังหวัดสงขลา ตั้งอยู่บ้านเลขที่ 1 ถนนนางงาม ตำบลบ่อยาง อำเภอเมืองสงขลา จังหวัดสงขลา มีเนื้อที่ประมาณ 4 ไร่ โดยมี
วัดยางทอง เป็นที่ตั้งของบ่อยาง ห่างจากเสาหลักเมืองสงขลาไปทางทิศเหนือไม่มากนัก ซึ่งเป็นชื่อท้องถิ่นของที่ตั้งเมืองสงขลา จากพงศาวดารเมืองสงขลาว่า ในรัชกาลที่ 1 แห่งกรุงรัตนโกสินทร์ ไทยยังคงรบกับพม่า เมื่อเกิดสงครามเก้าทัพ พม่าได้บุกมาทางถลางหรือภูเก็ต กองทัพเมืองสงขลาจึงได้ยกไปช่วย หลังจากเสร็จศึกเก้าทัพแล้วเจ้าเมืองสงขลาก็ได้สร้างอุโบสถวัดยางทอง (ทำนองสร้างบุญล้างบาป) จึงคาดหมายว่าวัดยางทองน่าจะมีอยู่ก่อนกรุงรัตนโกสินทร์ หรือคงจะมีมาตั้งแต่สมัยกรุงศรีอยุธยา
อาคารเสนาสนะประกอบด้วย อุโบสถ 1 หลัง ศาลาการเปรียญ 1 หลัง ศาลาบำเพ็ญกุศล 1 หลัง หอระฆัง 1 หลัง และกุฏิ 5 หลัง ซึ่งเสนาสนะเหล่านี้ เก่าที่สุดคือกุฏิที่ผู้เขียนอยู่สร้างเมื่อ พ.ศ. 2500 นอกนั้นเกือบทั้งหมดสร้างมาไม่เกิน 20 ปี แต่เมื่อขุดดินลงไปภายในวัด จะเจอก้อนอิฐในสมัยต่าง ๆ ทับถมอยู่หนาแน่นและทั่วไป
ตำบลบ้านวัง
บ้านวัง เป็นตำบลหนึ่งในอำเภอโนนไทย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลบ้านวัง ตั้งอยู่ห่างจากอำเภอโนนไทย ประมาณ 19 กิโลเมตร
การปกครอง
ตำบลบ้านวัง แบ่งการปกครองออกเป็น 11 หมู่บ้าน คือ
เดวี กลาสเซิน
เดวี กลาสเซิน (เกิด 21 กุมภาพันธ์ ค.ศ. 1993) เป็นนักฟุตบอลชาวดัตช์ที่เล่นในตำแหน่งกองกลางให้แก่อายักซ์ในเอเรอดีวีซีและทีมชาติเนเธอร์แลนด์
ทีมชาติ
วันที่ 5 มีนาคม ค.ศ. 2014 กลาสเซินลงเล่นนัดแรกให้แก่ทีมชาติเนเธอร์แลนด์ชุดใหญ่ภายใต้การคุมทีมของลูวี ฟัน คาลในเกมกระชับมิตรที่พบกับฝรั่งเศสที่สตาดเดอฟร็องส์ในปารีส เขาถูกเปลี่ยนตัวลงเล่นในนาทีที่ 72 แทนที่เวสลีย์ สไนเดอร์ ซึ่งนัดนั้น เนเธอร์แลนด์เป็นฝ่ายแพ้ไป 2–0 อย่างไรก็ตาม กลาสเซินกลายเป็นผู้เล่นคนที่ 100 ที่ได้ลงเล่นนัดแรกให้แก่ทีมชาติเนเธอร์แลนด์ในขณะที่ลงเล่นในระดับสโมสรให้แก่อายักซ์
สนามกีฬาสาธารณรัฐโทฟิก แบฮ์รามอฟ
สนามกีฬาสาธารณรัฐโทฟิก แบฮ์รามอฟ (Tofiq Bəhramov adına Respublika Stadionu) เป็นสนามกีฬาอเนกประสงค์ในบากู ประเทศอาเซอร์ไบจาน มักใช้จัดการแข่งขันฟุตบอล โดยเคยเป็นสนามเหย้าของฟุตบอลทีมชาติอาเซอร์ไบจาน ก่อนที่จะย้ายไปใช้สนามกีฬาโอลิมปิกบากู สนามแห่งนี้มีความจุ 31,200 ที่นั่ง จึงเป็นสนามที่มีความจุเป็นอันดับที่สองของประเทศ สนามแห่งนี้มักถูกใช้งานโดยสโมสรฟุตบอลอาเซอร์ไบจานในการแข่งขันระดับทวีปยุโรป
เดวี กลาสเซิน
เกียรติประวัติ
อายักซ์
สนามกีฬาสาธารณรัฐโทฟิก แบฮ์รามอฟ
สนามแห่งนี้เคยใช้จัดการแข่งขันยิงธนูในยูโรเปียนเกมส์ 2015 นอกจากนี้ยังเคยใช้จัดการแข่งขันกรีฑาในเทศกาลโอลิมปิกเยาวชนยุโรป ระหว่างวันที่ 22–27 กรกฎาคม ค.ศ. 2019
นอกจากกีฬาแล้ว สนามแห่งนี้ยังเคยใช้จัดการแสดงดนตรีสดของชากีรา, เอลตัน จอห์น, เจนนิเฟอร์ โลเปซ และทาร์ซาน
วัดประดู่บางจาก
วัดประดู่บางจาก เป็นวัดในพระพุทธศาสนา สังกัดคณะสงฆ์มหานิกาย ตั้งอยู่ที่ เลขที่ 30 ซอยราชพฤกษ์ 1 ถนนเพชรเกษม แขวงปากคลองภาษีเจริญ เขตภาษีเจริญ กรุงเทพมหานคร
ประวัติ
วัดประดู่บางจากสร้างเมื่อปี พ.ศ. 2320 ได้รับพระราชทานวิสุงคามสีมาเมื่อ พ.ศ. 2322
แฟร็งกี เดอ โยง
แฟร็งกี เดอ โยง (Frenkie de Jong; เกิด 12 พฤษภาคม ค.ศ. 1997) เป็นนักฟุตบอลชาวดัตช์ ปัจจุบันเล่นในตำแหน่งกองกลางให้กับบาร์เซโลนา สโมสรในลาลิกา และทีมชาติเนเธอร์แลนด์ เขาเป็นที่รู้จักในด้านวิสัยทัศน์ การจ่ายบอล การเลี้ยงบอล เทคนิค พร้อมด้วยความสามารถในการป้องกันที่แข็งแกร่งและความสามารถในการโจมตี เดอ โยง ได้รับการยอมรับให้เป็นหนึ่งในกองกลางที่ดีที่สุดในโลก
เดอ โยง เริ่มต้นอาชีพนักฟุตบอลในระดับอาชีพกับวิลเลิมตเว ในปี ค.ศ. 2015 ก่อนที่เขาจะย้ายร่วมทีมอายักซ์ ในปีถัดมา ในราคา 1 ล้านยูโร เขาได้รับการยอมรับว่าเป็นกองกลางเยาวชนที่ดีที่สุดคนหนึ่งของยุโรป ในเดือนมกราคม ค.ศ. 2019 เดอ โยง ได้เซ็นสัญญาร่วมทีมล่วงหน้ากับบาร์เซโลนา ในประเทศสเปน ด้วยค่าตัว 75 ล้านยูโร โดยจะได้ร่วมทีมในเดือนกรกฎาคม ในฤดูกาล 2018-19 ซึ่งเป็นฤดูกาลสุดท้ายของเดอ โยง กับอายักซ์ เขาเป็นกำลังสำคัญช้วยให้ทีมคว้าแชมป์เอเรอดีวีซี โดยเขายังได้รับรางวัลผู้เล่นยอดเยี่ยมของการแข่งขันนี้ และเคเอ็นวีบีคัพ และยังช่วยให้ อายักซ์ ผ่านเข้ารอบรองชนะเลิศยูฟ่าแชมเปียนส์ลีกเป็นครั้งแรกในรอบ 22 ปี เขายังได้รับเลือกให้เป็นส่วนหนึ่งของทีมยอดเยี่ยม ฟีฟโปร เวิลด์11 ประจำปี ค.ศ. 2019 โดยเป็นครั้งแรกในรอบ 5 ปีที่มีชาวดัตซ์ได้รางวัลนี้ เขาช่วยให้บาร์เซโลนาชนะเลิศโกปาเดลเรย์ในปี ค.ศ. 2021
เดอ โยง ได้เริ่มต้นลงเล่นกับเนเธอร์แลนด์ชุดใหญ่ ครั้งแรกในเดือนกันยายน ค.ศ. 2018 ในรายการยูฟ่าเนชันส์ลีก ฤดูกาล 2018–19 เขายังช่วยให้ทีมได้ตำแหน่งรองแชมป์ในรายการนี้ รวมถึงยังเป็นตัวแทนชาวดัตซ์ในการแข่งขันฟุตบอลชิงแชมป์แห่งชาติยุโรป 2020
แหล่งข้อมูลอื่น
1997
รังดา
รังดา (Rangda) เป็นราชินีปีศาจตามความเชื่อของชาวบาหลี นางมีลูกสมุนเป็นแม่มดปีศาจ เป็นตัวแทนแห่งความชั่วร้าย ต่อสู้กับบารงซึ่งเป็นตัวแทนแห่งความดี ด้วยคติดังกล่าวได้กลายเป็นการแสดงระบำบารง การร่ายรำนี้แสดงถึงการต่อสู้กันระหว่างบารงกับรังดา เป็นสัญลักษณ์ของการต่อสู้ชั่วนิรันดร์ระหว่างกับความดีและความชั่ว คำว่า "รังดา" เป็นคำชวาแปลว่า "หญิงม่าย"
ในตำนานกล่าวว่าเดิมนางรังดาคือพระนางมเหนทรทัตตะมารดาของพระเจ้าแอร์ลังกา ผู้สร้างอาณาจักรดาหาบนเกาะชวาเมื่อราวพุทธศตวรรษที่ 17 – 18 พระนางเป็นผู้นิยมเวทมนตร์ตันตระแบบฝ่ายซ้าย ทำให้สวามีของพระนาง ผู้เป็นบิดาของพระเจ้าแอร์ลังคะ ขับไล่นางเข้าป่า และหาพระมเหสีใหม่ โดยพระเจ้าแอร์ลังกามิได้ขัดขวาง ทำให้พระนางผูกใจเจ็บและทำลายกรุงดาหาโดยรวบรวมศิษย์ที่เป็นสตรีมาทำพิธีบูชาเจ้าแม่กาลี แล้วร่ายมนต์สาปแช่งทำให้เกิดโรคภัยไข้เจ็บจนกรุงดาหาสาบสูญไป
ในปัจจุบันเมื่อเกิดเหตุการณ์ที่เป็นเภทภัยขึ้นในเกาะบาหลี เช่น โรคระบาด ชาวบาหลีจะทำพิธีทรงเจ้าแม่รังดา โดยให้เจ้าแม่รังดามาเผชิญหน้ากับบารง ในตอนท้ายเด็กหนุ่มที่เข้าทรงบารงจะถือกริชไปแทงนางรังดา นางรังดาจะร่ายมนต์ให้กริชกลับไปแทงเด็กหนุ่มเหล่านั้น แต่แทงไม่เข้าด้วยอำนาจของบาโรง
อิญญากิ อูร์ดังการิน
อิญญากิ อูร์ดังการิน อี ลิบาร์ต (Iñaki Urdangarin y Liebaert; เกิด 15 มกราคม พ.ศ. 2511) อดีตนักกีฬาแฮนด์บอลชาวสเปน พระภัสดาในอินฟันตากริสตินา เฟเดริกา พระราชธิดาในสมเด็จพระราชาธิบดีฆวน การ์โลสที่ 1 กับสมเด็จพระราชินีโซเฟียแห่งสเปน
ประวัติ
อิญญากิ อูร์ดังการิน เกิดเมื่อวันที่ 15 มกราคม พ.ศ. 2511 ณ เมืองซูมาร์รากา แคว้นประเทศบาสก์ ประเทศสเปน เป็นบุตรของฆวน มาริอา อูร์ดังการิน เบร์ริโอโชอา (Juan María Urdangarín Berriochoa) กับแกลร์ ฟร็องซวซ ลีบาร์ต กูร์แต็ง (Claire Françoise Liebaert Courtain) บิดามีเชื้อสายบาสก์ ส่วนมารดาเป็นชาวเบลเยียมจากเมืองแอนต์เวิร์ป ซึ่งมีเชื้อสายวัลลูนและเฟลมิช เขามีพี่น้องหกคน
นักกีฬาแฮนด์บอล
อิญญากิ อูร์ดังการิน เป็นนักกีฬาแฮนด์อาชีพขณะที่มีอายุได้ 18 ปี สังกัดสโมสรฟุตบอลบาร์เซโลนา ส่วนแฮนด์บอล (FC Barcelona Handbol) จนกระทั่งเกษียณเมื่อ พ.ศ. 2543 โดยเขาติดทีมชาติสามครั้งในการแข่งขันโอลิมปิกฤดูร้อนเมื่อ พ.ศ. 2535, 2539 และ 2543 ซึ่งในปีสุดท้ายเขาได้เป็นกัปตันทีม และแฮนด์บอลทีมชาติสเปนในช่วงที่เขาเล่นนั้นสามารถคว้าเหรียญทองแดงใน พ.ศ. 2539 และ 2543
เสกสมรส
อินฟันตากริสตินาเสกสมรสกับอิญญากิ อูร์ดังการิน เมื่อวันที่ 4 ตุลาคม พ.ศ. 2540 ณ เมืองบาร์เซโลนา และเนื่องจากก่อนหน้านี้อินฟันตากริสตินาได้รับพระราชทานพระอิสริยยศ "ดัชเชสแห่งปัลมาเดมายอร์กา" จากพระราชบิดา ด้วยเหตุนี้นายอูร์ดังการินจึงมีบรรดาศักดิ์เป็น "ดยุกแห่งปัลมาเดมายอร์กา" ตามภริยา ทั้งสองมีพระบุตรด้วยกัน 4 คน ได้แก่
การฉ้อโกง
ดยุกและดัชเชสแห่งปัลมาเดมายอร์กาตกเป็นข่าวด้วยถูกตั้งข้อหาฉ้อโกงและฟอกเงิน โดยเรื่องเกิดขึ้นเมื่อ พ.ศ. 2555 เมื่อดยุกแห่งปัลมาเดมายอร์กาใช้เส้นสายให้องค์กรการกุศลส่วนตัวได้กำไรจากรัฐบาล 5,600,000 ยูโร จากการเก็บเงินเกินจำนวนจากรัฐบาลท้องถิ่นเพื่อใช้ในการแข่งกีฬา ในเดือนกันยายนปีถัดมา ดัชเชสแห่งปัลมาเดมายอร์กาได้ตกเป็นผู้ต้องสงสัยว่าทรงรับผลประโยชน์ด้วย ด้วยดัชเชสดำรงตำแหน่งเป็นกรรมการบริหาร ทั้งยังร่วมกันตั้งบริษัทบังหน้าเพื่อทำการฟอกเงิน
จากกรณีอื้อฉาวดังกล่าว ทางเว็บไซต์ของพระบรมวงศานุวงศ์สเปนได้ทำการลบข้อมูลเกี่ยวกับอูร์ดันการินออกเมื่อวันที่ 26 มกราคม พ.ศ. 2556 จนกระทั่งเมื่อวันที่ 12 มิถุนายน พ.ศ. 2558 สมเด็จพระราชาธิบดีแห่งสเปนได้มีพระบรมราชโองการถอดพระอิสริยยศอินฟันตากริสตินาออกจากการเป็น "ดัชเชสแห่งปัลมาเดมายอร์กา"  จึงทำให้นายอูร์ดันการินพ้นจากบรรดาศักดิ์ "ดยุกแห่งปัลมาเดมายอร์กา" โดยปริยาย
ทางด่วนฮันชิง
ทางด่วนฮันชิง (阪神高速道路 (Hanshin Kōsoku-dōro)) เป็นโครงข่ายทางด่วนที่มีความยาว 239.3 km ในโอซากะ โคเบะ และเกียวโต ประเทศญี่ปุ่น ดำเนินการโดย บริษัท ทางด่วนฮันชิง จำกัด (阪神高速道路株式会社 (Hanshin Kōsoku-dōro Kabushiki-gaisha)) เปิดให้บริการเมื่อปี 1962
บางส่วนของทางด่วนฮันชิงในโอซากะปรากฏในวิดีโอเกม Tokyo Xtreme Racer 3 และ Wangan Midnight Maximum Tune ตั้งแต่ภาค 3 เป็นต้นไป
หลี่จงถังเยฺว่
หลี่จงถังเยฺว่ ("เพลงหลี่ จงถัง") เป็นเพลงประจำชาติอย่างกึ่งเป็นทางการเพลงแรกของประเทศจีน หลี่ หงจาง (李鴻章) ประพันธ์ขึ้นใน ค.ศ. 1896 ช่วงราชวงศ์ชิง ทั้งยังใช้เป็นเพลงสรรเสริญพระบารมีของราชวงศ์ชิงด้วย
ประวัติ
รัชศกกวังซฺวี่ (光绪) ปีที่ 22 (ตรงกับ ค.ศ. 1896) หลี่ หงจาง ซึ่งควบตำแหน่งจื๋อลี่จ่งตู (直隸總督; "ผู้ว่าจื๋อลี่") และเป่ย์หยางทงชางต้าเฉิน (北洋通商大臣; "ขุนนางผู้ใหญ่ฝ่ายพาณิชย์เป่ย์หยาง") เดินทางเยือนยุโรปตะวันตกกับรัสเซียอย่างเป็นทางการ ประเทศทั้งสองขอทราบเพลงประจำชาติจีนเพื่อจะได้บรรเลงในงานต้อนรับ หลี่ หงจาง จึงเอาบทกวีที่หวัง เจี้ยน (王建) ประพันธ์ขึ้นในสมัยราชวงศ์ถังมาดัดแปลงใช้ในงานดังกล่าว
ดิ อะเมซิ่งเรซเอเชีย 3
ดิ อะเมซิ่ง เรซ เอเชีย 3 เป็นปีที่สามของรายการดิ อะเมซิ่ง เรซ เอเชีย ซึ่งเป็นเกมโชว์ประเภทเรียลลิตี้ทางโทรทัศน์ รายการนี้จะมีผู้เข้าแข่งขัน 10 ทีม ทีมละ 2 คนซึ่งรู้จักกันมาก่อนแล้ว ทำการแข่งขันโดยเดินทางรอบโลก ทีมที่ชนะจะได้รับเงินรางวัล 100,000 ดอลลาร์สหรัฐอเมริกา สำหรับความนิยมของรายการนี้ เนื่องจากฉายไปทั่วเอเชียจึงทำให้มีการประมาณกันว่ามีผู้ชมมากถึง 83 ล้านคนทั่วเอเชีย (มาจากจีน 40 ล้านคน) ทำให้มีแผนการที่จะผลิตออกมาเรื่อยๆ เช่นเดียวกับฉบับอเมริกา
สำหรับในฤดูกาลนี้ออกอากาศในวันที่ 11 กันยายน พ.ศ. 2551 มีทั้งหมด 11 ตอน (น้อยกว่า ฤดูกาลที่ 1 และ ฤดูกาลที่ 2 อยู่ 2 ตอน) ตอนสุดท้ายออกอากาศในวันที่ 20 พฤศจิกายน พ.ศ. 2551 และสำหรับตอนพิเศษ Memories ออกอากาศในวันที่ 27 พฤศจิกายน พ.ศ. 2551
การถ่ายทำและการออกอากาศ
ฤดูกาลนี้เป็นครั้งแรกที่มีการใช้คำสั่งย้อนกลับ (U-Turn) เป็นครั้งแรก (ในเลก 9) อย่างไรก็ดี คำสั่งร่วมมือ (Intersection) ไม่ได้ถูกนำมาใช้เหมือนกับซีซั่นที่ 2 ฤดูกาลนี้ยังเป็นครั้งแรกของ ดิ อะเมซิ่ง เรซ เอเชีย ที่มีการแข่งขันทั้งหมดอยู่ในทวีปเอเชียเพียงทวีปเดียว และเป็นฤดูกาลที่ 3 ตั้งแต่ ซีซั่นที่ 8 ของเวอร์ชันสหรัฐอเมริกา และ ดิ อะเมซิ่ง เรซ บราซิล เป็นต้นมา ซึ่งโดยปกติแล้วการแข่งขันในฤดูกาลก่อน ๆ ของ ดิ อะเมซิ่ง เรซ เอเชีย จะเดินทางไปอย่างน้อย 2 ทวีป
การคัดเลือกผู้เข้าแข่งขัน
ดิ อะเมซิ่ง เรซ เอเชีย 3 ปิดรับใบสมัครเมื่อวันที่ 3 มีนาคม พ.ศ. 2551 (ขยายเวลาจากกำหนดเดิม 25 กุมภาพันธ์ พ.ศ. 2551) การสัมภาษณ์เพื่อคัดตัวผู้เข้าแข่งขันในรอบรองสุดท้ายและรอบสุดท้ายมีขึ้นในช่วงเดือน มีนาคม ถึงเดือน เมษายน 2551 การถ่ายทำคาดว่ามีขึ้นในช่วงกลางปี พ.ศ. 2551
สำหรับในฤดูกาลนี้มีผู้เข้าแข่งขันที่เป็นญาติ และพ่อลูกกัน อย่างไรก็ดี การคัดเลือกผู้เข้าแข่งขันของรายการในครั้งนี้ก็ยังเหมือนกันครั้งก่อนๆ คือมีการคัดเลือกบุคคลที่มีชื่อเสียงของแต่ละประเทศเข้ามาจำนวนหนึ่ง ได้แก่ ไพลิน ซึ่งได้รับตำแหน่งรองอันดับ 1 มิสไทยแลนด์ยูนิเวิร์สประจำปีพ.ศ. 2549 และเป็นตัวแทนประเทศไทยไปประกวด Miss Earth ในปีเดียวกัน วินซ์ ซึ่งเป็น stand-up comedian ของฮ่องกง นิรู ไอด้า และไหม ซึ่งต่างก็เป็นนักแสดงที่มีชื่อเสียงในประเทศของตัวเอง  วิลเลียมและไอแซค ซึ่งต่างก็เป็นนักพากย์ฟุตบอลของเกาหลีใต้ ทิช่า ซึ่งเคยได้รับตำแหน่ง Miss Philippines Universe ในปีพ.ศ. 2541 แต่เนื่องจากเธอเป็นชาวแคนาดา จึงต้องสละตำแหน่งนี้ไป และยังมีนาตาลี ซึ่งเป็นที่รู้จักทั่วโลกเพราะได้รับตำแหน่งนางงามจักรวาลในปีพ.ศ. 2549
ฤดูกาลนี้มีผู้เข้าแข่งขัน 3 คนที่ไม่ใช่คนเอเชียแท้ ๆ นาตาลีกับวินซ์เป็นชาวแคนาดา (นาตาลีเกิดในประเทศรัสเซีย) และเจฟมาจาก นิวซีแลนด์ สำหรับผู้เข้าแข่งขันที่แข่งในนามของประเทศอื่นเช่น แซม มาจาก สิงคโปร์ แต่แข่งในนามของ ฮ่องกง และทิช่าที่ถือสัญชาติแคนาดา แต่แข่งในนามของฟิลิปปินส์
พอลล่า เทเลอร์ หนึ่งในผู้แข่งขันใน ฤดูกาลที่ 2 เป็นผู้ต้อนรับประจำท้องถิ่นในเลกแรกของการแข่งขัน
การตลาด
ดิ อะเมซิ่ง เรซ เอเชีย 3 มีผู้สนับสนุนหลัก 6 บริษัท (คาลเท็กซ์, โนเกีย, เบียร์สิงห์, MASkargo, โซนี่ และ ธนาคารสแตนดาร์ดชาร์เตอร์ด) ก่อนที่การแข่งขันจะเริ่มออกอากาศ มีการออกอากาศตอนพิเศษ (Racers Revealed) 1 อาทิตย์ก่อนออกอากาศการแข่งขัน (ตรงกับวันที่ 4 พฤศจิกายน 2551) ซึ่งคล้ายกับที่เคยทำใน ฤดูกาลที่ 2
ผลการแข่งขัน
ตารางแสดงชื่อ ความสัมพันธ์ของผู้แข่งขันในขณะถ่ายทำของแต่ละทีมพร้อมทั้งแสดงสถานะในการแข่งขัน ดังนี้ (ตารางนี้อาจไม่ได้แสดงข้อมูลที่ตรงกับข้อมูลที่ออกอากาศในโทรทัศน์เนื่องจากข้อมูลที่เพิ่มเข้ามาบางส่วนในภายหลัง หรือข้อมูลที่ถูกนำออกไปบางส่วน)
แซมกับวินซ์เดิมเข้าจุดพักมาเป็นลำดับที่ 5 แต่พวกเขาเข้าจุดพักโดยยังไม่ได้จ่ายเงินค่าโดยสารให้กับคนขับรถ จึงต้องกลับไปจ่ายเงินก่อนที่จะได้รับอนุญาตให้เข้าจุดพัก ในเลก 3 นาตาลีไม่สามารถแก้อุปสรรคให้สำเร็จได้ จึงจะต้องถูกปรับเวลา 4 ชั่วโมง แต่เนื่องจากนาตาลีและไพลินเข้าจุดพักเป็นทีมสุดท้ายและถูกคัดออก การปรับจึงไม่มีผลแต่อย่างใด ในเลก 4 คาพิลไม่สามารถแก้อุปสรรคให้สำเร็จได้ จึงจะต้องถูกปรับเวลา 4 ชั่วโมง แต่เนื่องจากนิรูและคาพิลเข้าจุดพักเป็นทีมสุดท้ายและถูกคัดออก การปรับจึงไม่มีผลแต่อย่างใด ในเลก 5 ไหมและโอลิเวอร์ไม่สามารถแก้ภารกิจแรกให้สำเร็จได้ และทิ้งห่างจากทีมอื่นมากเป็นเวลาหลายชั่วโมง ในขณะที่ทีมอื่นเข้าสู่จุดพักหมดแล้ว และพวกเขาก็ยังไม่ได้แก้ทางแยกและอุปสรรคในเลกนั้น พิธีกรจึงมาหา ณ จุดที่พวกเขานอนค้างคืนและแจ้งให้ทราบว่าไหมและโอลิเวอร์ถูกคัดออกจากการแข่งขัน ไอด้ากับทานญ่าเดิมเข้าจุดพักมาเป็นลำดับที่ 2 แต่ถูกทำโทษเป็นเวลา 30 นาทีเนื่องจากไม่ได้เข้าจุดพักเป็นลำดับที่ 1 ระหว่างนั้น เอ.ดี.กับฟัซซี่ เข้ามาเป็นทีมที่ 2 ทำให้พวกเธอตกลงมาอยู่ลำดับที่ 3 วินซ์กับแซม และเอ.ดี.กับฟัซซี่ ถูกปรับเวลา 4 ชั่วโมงจากการที่แซมและฟัซซี่ไม่สามารถแก้อุปสรรคให้สำเร็จได้ แม้ว่าลำดับที่ของทั้งสองคนจะไม่เปลี่ยนแปลงเพราะโทษปรับเวลานี้ก็ตาม แต่เอ.ดี.กับฟัซซี่ เข้าเป็นที่สุดท้ายและถูกคัดออกจากการแข่งขัน การปรับจึงไม่มีผลแต่อย่างได สำหรับโทษปรับเวลาของวินซ์กับแซมนั้น โทษปรับเวลาจะไปมีผล ณ ช่วงที่ออกเดินทางจากเลกที่ 10 เพื่อเข้าเส้นชัยในเลกที่ 11 แทน แต่จะไม่ถูกทำโทษเวลาในเลกที่ 10
รางวัล
ในบางเลก ทางรายการจะมีรางวัลพิเศษให้กับทีมที่มาถึงจุดพักเป็นทีมแรก
เลก 1 (ไทย)
ทางแยกในเลกนี้ แต่ละทีมจะต้องเลือกระหว่าง ข้าว (Rice) และ แข่ง (Race) โดยทีมที่เลือกข้าวจะต้องช่วยกันตำข้าวเหนียวให้เป็นก้อนแป้ง 2 ก้อน ตามวิธีของคนท้องถิ่น ส่วนทีมที่เลือกแข่งจะต้องขับรถ off-road buggy ในสนามระยะทาง 8 กิโลเมตรตามเส้นทางที่กำหนด
เลก 2 (ไทย → เวียดนาม)
อุปสรรคในเลกนี้ สมาชิกหนึ่งคนของแต่ละทีมจะต้องเดินผ่านดงกล้วยเพื่อไปเอาคำใบ้ถัดไปที่อยู่ในกระเป๋าเป้ที่แขวนอยู่ แต่ระหว่างทางจะต้องคอยระวังไม่ให้ถูกยิงโดยนักเล่นเพ้นท์บอล ส่วนทางแยกในเลกนี้ แต่ละทีมจะต้องเลือกระหว่าง สำปั้น (Sampan) หรือ เดิน (Some Walk) โดยทีมที่เลือกสำปั้นจะต้องพายเรือสำปั้นไปส่งผลไม้ ณ จุดที่กำหนดให้ ส่วนทีมที่เลือกเดินจะต้องจับไก่ 20 ตัวและนำไปส่ง ณ จุดที่กำหนดไว้
เลก 3 (เวียดนาม)
อุปสรรคในเลกนี้ สมาชิกหนึ่งคนของแต่ละทีมจะต้องเดินทางไปยังสุสานจักรพรรดิ Minh Mạng โดยรถจี๊ป และต้องไปเก็บเหรียญ 7 เหรียญที่มีสัญลักษณ์ของจักรพรรดิของเวียดนาม เพื่อนำกลับมาเรียงตามลำดับรัชสมัยที่สุสานจักรพรรดิ Khải Định ส่วนทางแยกในเลกนี้ แต่ละทีมจะต้องเลือกระหว่าง ธูป (Stick) และ ข้าว (Stalk) โดยทีมที่เลือกธูปจะต้องปั้นธูปตามวิธีดั้งเดิมให้ได้ครบ 10 ดอก ส่วนทีมที่เลือกข้าวจะต้องฟาดรวงข้าวให้ได้เมล็ดข้าวจนเต็ม 2 ตะกร้า
เลก 4 (เวียดนาม → ไต้หวัน)
ทางแยกในเลกนี้ แต่ละทีมจะต้องเลือกระหว่าง ถ่าย (Shoot It) และ ต่อรูป (Shape It) โดยทีมที่เลือกถ่ายจะต้องขับรถไปพิพิธภัณฑ์ของจิ๋ว และถ่ายรูปวัตถุที่ทางรายการกำหนดให้ (ในที่นี้คือป้าย The Amazing Race Asia ขนาดจิ๋ว) โดยใช้กล้องถ่ายรูป Sony Cybershot เมื่อถ่ายรูปได้และนำไปพิมพ์ คำใบ้จะอยู่ด้านหลังรูปถ่าย ส่วนทีมที่เลือกต่อรูปจะต้องขับรถไปที่ตลาดและเรียงแทนแกรมขนาดใหญ่ให้เป็นรูปตามที่กำหนดไว้ ส่วนอุปสรรคในเลกนี้ สมาชิกหนึ่งคนของแต่ละทีมจะต้องรับประทานเต้าหู้เหม็นหนึ่งชามให้หมด
เลก 5 (ไต้หวัน)
อุปสรรคในเลกนี้ สมาชิกหนึ่งคนของแต่ละทีมจะต้องทีมขุดถ่านหินในรถถ่านหินเพื่อหาของที่ระลึกรายการ (เหรียญ ดิ อะเมซิ่ง เรซ เอเชีย) ก่อนที่จะได้รับคำใบ้ต่อไป ส่วนทางแยกในเลกนี้ แต่ละทีมจะต้องเลือกระหว่าง หยิบ (Pick) และ ถัง (Pail) โดยทีมที่เลือกหยิบจะต้องไปยังศูนย์การค้าและหยิบตุ๊กตาจากเครื่องวาวาชิให้ได้ 3 ตัว ก่อนที่จะได้รับคำใบ้ต่อไป สำหรับทีมที่เลือกถัง ทีมจะต้องไปยังวัด Grand Tong และขนน้ำจำนวน 1 ถังเต็ม ขึ้นไปให้พระที่อยู่บนเขา เมื่อพระตรวจสอบว่ามีน้ำพอ ทีมจึงจะได้รับคำใบ้ต่อไป สำหรับทางด่วนในเลกนี้ ทีมที่เลือกทำจะต้องรับการสักถาวรบนตัวที่ร้าน Kevin's Tatoo ก่อนที่จะได้รับคำใบ้เพื่อมุ่งสู่จุดหยุดพักต่อไป
เลก 6 (ไต้หวัน → ฮ่องกง)
ทางแยกในเลกนี้ แต่ละทีมจะต้องเลือกระหว่าง ปลา (Get Fishy) และ เสี่ยงทาย (Get Lucky) โดยทีมที่เลือกปลาจะต้องขอดเกล็ดและคว้านไส้ในปลา 15 ตัว ให้เป็นที่พอใจแก่คนขายปลา ก่อนที่ทีมจะได้รับคำใบ้ต่อไป สำหรับทีมที่เลือกเสี่ยงทาย ทีมจะต้องหาโต๊ะที่กำหนดที่ถนน  Mee Lun แล้วกัดคุกกี้เสี่ยงทายในโหลที่กำหนดจำนวน 300 ชิ้น จนกว่าจะเจอคำทำนายที่บอกถึงคำใบ้ต่อไป (คุณกินเก่งมาก รับคำใบ้ต่อไป) ทีมจึงจะไปต่อได้ อุปสรรคในเลกนี้ สมาชิกหนึ่งคนในแต่ละทีมจะต้องเลือกกระเป๋าที่เตรียมไว้ให้ แล้วค้นหาผู้หญิงที่ถือกระเป๋าแบบเดียวกับที่สมาชิกคนนั้นเลือก โดยทีมจะได้รับคำใบ้ต่อไปจากผู้หญิงที่ถือกระเป๋านั้น
เลก 7 (ฮ่องกง → มาเก๊า)
อุปสรรคในเลกนี้ สมาชิกคนหนึงของแต่ละทีมจะต้องปืนขึ้นไปบนยอดมาเก๊าทาวเวอร์เพื่อไปเอาคำใบ้ และกลับลงมาหาเพื่อนร่วมทีมก่อนที่จะอ่านคำใบ้ต่อไป ส่วนทางแยกในเลกนี้ แต่ละทีมจะต้องเลือกระหว่าง เต้น (Dance) และ เสี่ยงโชค (Chance) โดยทีมที่เลือกเต้นจะต้องเชิดสิงโตตามท่าที่กำหนดให้กรรมการพอใจ ก่อนที่จะได้รับคำใบ้ต่อไป ส่วนทีมที่เลือกเสี่ยงโชคจะต้องสวมชุดราตรีและเล่นแบล็กแจ็กให้ชนะเป็นจำนวน 9 ครั้ง โดยในแต่ละครั้งที่ชนะทีมจะได้รับตัวอักษร 1 ตัว โดยทีมจะต้องสะสมตัวอักษรเป็นคำว่า COMPLETED ก่อนที่จะได้รับคำใบ้ต่อไป
เลก 8 (มาเก๊า → ฮ่องกง → อินเดีย)
อุปสรรคในเลกนี้ สมาชิกคนหนึ่งของแต่ละทีมจะต้องกระโดดบันจีจัมพ์ลงมาจากมาเก๊าทาวเวอร์ โดยทีมที่ทำสำเร็จเป็นทีมแรกจะได้เดินทางไปยังเป้าหมายถัดไปด้วยเฮลิคอปเตอร์ ส่วนทางแยกในเลกนี้ แต่ละทีมจะต้องเลือกระหว่าง ปลา (Fish) และ เติม (Fill) โดยทีมที่เลือกปลาจะต้องแบกปลา 6 ตัว แต่ละตัวหนัก 20 กิโลกรัม นำไปส่งที่ภัตตาคารมารีน่าซีฟู้ด ส่วนทีมที่เลือกเติมจะต้องทำลวดลายแบบโกลัมตามแบบที่กำหนดให้โดยใช้ผงข้าวย้อมสี
เลก 9 (อินเดีย)
อุปสรรคในเลกนี้ สมาชิกหนึ่งคนของแต่ละทีมจะต้องค้นหาผ้าโพกหัวจากชาย 50 คนที่เดินอยู่ในปราสาท จนกว่าจะพบคำว่า "Correct" (ถูกต้อง) ทีมจึงจะได้รับคำใบ้ต่อไป ทางแยกในเลกนี้ แต่ละทีมจะต้องเลือกระหว่าง เข็น (Push) และ คั้น (Crush) โดยทีมที่เลือกเข็นจะต้องเข็นรถเข็นที่มีหม้อดินเผา 75 ใบ ไปยังสถานที่ที่กำหนด โดยจะต้องเหลือหม้ออย่างน้อย 70 ใบเมื่อไปถึงจุดหมาย ก่อนที่จะได้รับคำใบ้ต่อไป ส่วนทีมที่เลือกคั้นจะต้องคั้นน้ำอ้อยให้ได้ 40 แก้ว และขายน้ำอ้อยนั้นให้ได้เงินอย่างน้อย 200 รูปี ก่อนที่จะได้รับคำใบ้ต่อไป
เลก 10 (อินเดีย → โอมาน)
ทางแยกในเลกนี้ แต่ละทีมจะต้องเลือกระหว่าง พรม (Carpet) และ นับ (Count It) โดยทีมที่เลือกพรม จะต้องเดินไปที่ร้านพรม แล้วค้นหาพรม 2 ผืนที่มีลายเหมือนกัน โดยใช้ภาพในกล้องโซนี่ ไซเบอร์ช็อต ในการค้นหา ส่วนทีมที่เลือกนับ จะต้องเดินไปที่ร้านขายเครื่องเทศและนับมะนาวแห้งในตะกร้าให้ถูกต้อง ก่อนที่จะได้รับคำใบ้ต่อไป อุปสรรคในเลกนี้ สมาชิกหนึ่งคนในแต่ละทีมจะต้องไต่หน้าผาไปที่ฝั่งตรงข้ามของหน้าผาวาดี ทานุฟเพื่อหยิบคำใบ้และไต่กลับมายังจุดเดิม
เลก 11 (โอมาน → ไทย)
อุปสรรคสุดท้ายของการแข่งขันนี้ ทีมจะต้องขับรถไปยังฮูบรา แซนด์ แล้วสมาชิกหนึ่งคนของแต่ละทีมจะต้องใช้เครื่องตรวจจับโลหะค้นหากุญแจ 1 ใน 7 ดอกที่สามารถเปิดกล่องคำใบ้ได้ จากกุญแจกว่า 70 ดอกในพื้นที่ที่กำหนดให้ในทะเลทราย ทางแยกสุดท้ายในการแข่งขันนี้แต่ละทีมจะต้องเลือกระหว่าง ดึง (Pull) และ งม (Plunge) โดยทีมที่เลือกดึง จะต้องพายเรือออกไปที่บ่อเลี้ยงหอยมุกแล้วหาหอยตัวที่มี Race Marker สีเหลือง-แดง ให้พบแล้วนำไปให้คนบนฝั่ง ก่อนที่จะได้รับคำใบ้ต่อไป สำหรับทีมที่เลือกงม ทีมจะต้องงมใต้น้ำเพื่อหาหอยยักษ์ แล้วนำไข่มุกที่อยู่ภายในหอยมาให้คนบนฝั่ง ก่อนที่จะได้รับคำใบ้ต่อไป
รอย ดิสนีย์
รอย ดิสนีย์ (Roy Disney) สามารถหมายถึง
เฮนรี ฟอร์ด
เฮนรี ฟอร์ด (Henry Ford; 30 กรกฎาคม พ.ศ. 2406 – 7 เมษายน พ.ศ. 2490) เป็นผู้ก่อตั้งบริษัทฟอร์ดมอเตอร์ และได้ชื่อว่าเป็นผู้หนึ่งที่มีส่วนก่อให้เกิด "ชนชั้นกลาง" ขึ้นมาในสังคมอเมริกัน ฟอร์ดเป็นผู้แรกที่ประยุกต์ระบบสายพานการผลิตเข้ากับการผลิตยานยนต์ในจำนวนมาก ๆ ความสำเร็จนี้ไม่เพียงแต่ปฏิวัติการผลิตเชิงอุตสาหกรรมเท่านั้น แต่ยังมีอิทธิพลอย่างมากกับวัฒนธรรมสมัยใหม่ โดยนักทฤษฎีสังคมหลายคนถึงกับเรียกช่วงประวัติศาสตร์เศรษฐกิจและสังคมช่วงนี้ว่า "แบบฟอร์ด" (Fordism)
ประวัติ
ฟอร์ด เป็นวิศวกรของบริษัทเอดิสัน ในเมืองดีทรอยต์ เขาได้รับมอบหมายให้ศึกษาและพัฒนาเครื่องยนต์ที่ใช้เชื้อเพลิงจากน้ำมัน จนกระทั่งสามารถพัฒนารถยนต์สี่ล้อคันแรกสำเร็จในปี 2439 เขาตั้งชื่อว่า "ฟอร์ด ควอดริไซเคิล" (Ford Quadricycle) ต่อมา ในปี 2446 เขาได้ตั้ง "บริษัท ฟอร์ด มอเตอร์" (Ford Motor Company) ร่วมกับเพื่อน ๆ นักประดิษฐ์ พ.ศ. 2446 เขาริเริ่ม นำระบบสายพานมาใช้ในการผลิต โดยให้อุปกรณ์ไหลไปตามสายพานและให้คนงานประกอบรถยนต์ทีละส่วน และทำให้ผลิตรถยนต์หนึ่งคันเพียงชั่วโมงครึ่ง เขาผลิตรถยนต์ ฟอร์ด โมเดล ที จากเดิมราคา 850 ดอลลาร์ เหลือเพียง 360 ดอลลาร์ ออกจำหน่ายเป็นครั้งแรก ปรากฏว่าได้รับการตอบรับจากอเมริกันชนเป็นอย่างดี เพราะเป็นรถยนต์ที่สวยงาม มีความแข็งแรงทนทาน และมีราคาถูกกว่ารถยนต์ยี่ห้ออื่นในตลาดเกือบครึ่ง รถยนต์รุ่นนี้ผลิตจนถึงปี 2470 จำหน่ายได้ทั้งหมดราว 15 ล้านคัน
ต่อมาเกิดสงครามโลกครั้งที่ 1 บริษัทฟอร์ดก็ยังประสบความสำเร็จในการผลิตเครื่องบิน "ฟอร์ด 4เอที ไตรมอเตอร์" (Ford 4AT Trimotor) ฟอร์ดมีส่วนในการพัฒนาอุตสาหกรรมรถยนต์ให้ก้าวหน้าขึ้นกลายเป็นธุรกิจที่ใหญ่ที่สุดในช่วงต้นคริสต์ศตวรรษที่ 20 ฟอร์ดถึงแก่กรรม 7 เมษายน 2490 ฟอร์ดได้รับการยกย่องให้เป็น "บิดาแห่งการผลิตระบบสายพาน" ปัจจุบันบริษัท ฟอร์ด มอเตอร์ ได้ขยายกิจการธุรกิจรถยนต์ไปทั่วโลก โดยเป็นเจ้าของธุรกิจรถยนต์แบรนด์อเมริกันคือ "ฟอร์ด" (Ford) "ลินคอล์น" (Lincoln) และ "เมอร์คิวรี" (Mercury) และปัจจุบันยังมีหุ้น แอสตันมาร์ติน (Aston Martin) อยู่ นอกจากนี้ยังร่วมลงทุนกับบริษัทผลิตรถยนต์ของญี่ปุ่นคือ "มาสด้า" (Mazda) และเคยเป็นเจ้าของแบรนด์อังกฤษคือ จากัวร์ (Jaguar) แลนด์ โรเวอร์ (Land Rover) และแบรนด์สวีเดนคือ "วอลโว่" (Volvo) ฟอร์ด มอเตอร์ทำรายได้ต่อปีประมาณ 12.6 พันล้านบาท (ปี 2549) มีพนักงานทั่วโลกราว 280,000 คน (ปี 2549)
โรงเรียนหัวไทรบำรุงราษฎร์
โรงเรียนหัวไทรบำรุงราษฎร์ เป็นโรงเรียนประจำอำเภอหัวไทร จังหวัดนครศรีธรรมราช เปิดสอนในระดับชั้นมัธยมศึกษาตอนต้น ถึงระดับชั้นมัธยมศึกษาตอนปลาย แบบสหศึกษา
ประวัติ
โรงเรียนหัวไทรบำรุงราษฎร์ ได้ก่อตั้งเมื่อวันที่ 17 พฤษภาคม พ.ศ. 2514 โดยจัดการศึกษาอาศัยอยู่กับ"โรงเรียนหัวไทร (เรือนประชาบาล)" เป็นโรงเรียนประเภทสหศึกษา ในปีการศึกษา 2515 ได้ย้ายสถานที่เรียนจากโรงเรียนหัวไทร (ประถมศึกษาตอนปลาย) ไปอาศัยเรียนที่อาคารเก่าโรงเรียนหัวไทร (เรือนประชาบาล) จนกระทั่งปีการศึกษา 2516 ซึ่งเป็นปีแรกที่โรงเรียนมีนักเรียนระดับมัธยมศึกษาตอนต้นครบทั้งสามชั้น คือ ชั้น ม.ศ.1 ม.ศ.2 และ ม.ศ.3 ได้แบ่งสถานที่เรียนเป็น 2 แห่ง คือ นักเรียนชั้น ม.ศ.1 เรียนที่โรงเรียนหัวไทร (เรือนประชาบาล) ส่วนนักเรียนชั้น ม.ศ.2 และ ม.ศ.3 เรียนที่โรงเรียนหัวไทรบำรุงราษฎร์
ปีการศึกษา 2519 ได้ย้ายสถานที่เรียนมาเรียนที่โรงเรียนหัวไทรบำรุงราษฎร์ บริเวณบ้านทะเลปังทั้งหมดทุกระดับชั้น และกระทรวงศึกษาธิการ ได้จัดโรงเรียนหัวไทรบำรุงราษฎร์เข้าอยู่ในโครงการ คมช. รุ่นที่ 13 ตั้งแต่ปีการศึกษา 2519 เป็นต้นมา จนกระทั่งในปีการศึกษา 2521 โรงเรียนหัวไทรบำรุงราษฎร์ได้รับอนุญาตจากกระทรวงศึกษาธิการให้เปิดเรียนชั้นมัธยมศึกษาตอนปลาย
หยาง ต้ง
หยาง ต้ง (604–619) เป็นที่รู้จักในประวัติศาสตร์ดั้งเดิมในพระนาม กษัตริย์แห่งเยฺว่ (越王) หรือ พระนามจีน หฺวางไท่จู่ (皇泰主), พระนามหลังสวรรคต (ถวายโดยหวัง ซื่อชง) จักรพรรดิกง (恭皇帝) พระนามเดิม เหรินจิ่น (仁謹) เป็นจักรพรรดิของจีนสมัยราชวงศ์สุย ระหว่างเกิดความวุ่นวายที่แผ่ไปทั่วอาณาจักรสุยในช่วงปลายประวัติศาสตร์ราชวงศ์ จักรพรรดิสุยหยางพระอัยกาของพระองค์ ปล่อยให้พระองค์ดูแลเมืองหลวงทางตะวันออก ลั่วหยาง และหลังจากที่จักรพรรดิสุยหยางถูกปลงพระชนม์โดยนายพลอวี้เหวินฮั่วจี๋ในปีค.ศ. 618 ขุนนางราชวงศ์สุยในลั่วหยางประกาศให้หยาง ตง เป็นจักรพรรดิ อย่างไรก็ตาม ในไม่ช้าหนึ่งในขุนนางเหล่านั้น หวัง ซื่อชง ก็ได้ยึดอำนาจ และในปีค.ศ. 619 หยาง ตง ได้สละราชบัลลังก์แก่เขา สิ้นสุดราชวงศ์สุย ในไม่ช้าพระองค์ก็ถูกปลงพระชนม์ตามคำสั่งของหวัง ซื่อชง
ตำบลถนนโพธิ์
การปกครอง
ตำบลถนนโพธิ์ แบ่งการปกครองออกเป็น 9 หมู่บ้าน คือ
รอย อี. ดิสนีย์
รอย เอ็ดเวิร์ด ดิสนีย์ (10 มกราคม ค.ศ. 1930 - 16 ธันวาคม ค.ศ. 2009) ผู้บริหารสูงสุดของเดอะวอลต์ดิสนีย์ เป็นผู้ถือหุ้นรายใหญ่ในดิสนีย์ (มากกว่า 16 ล้านหุ้น หรือประมาณ 1%) เป็นบุตรชายของรอย โอลิเวอร์ ดิสนีย์ (รอย โอ. ดิสนีย์) พี่ชายของวอลต์ ดิสนีย์ซึ่งเป็นผู้ร่วมก่อตั้งบริษัท เขาเข้าร่วมงานกับบริษัทตั้งแต่ปี 1954 และได้รับเลือกเป็นหนึ่งในคณะกรรมการบริหารบริษัทตั้งแต่ปี 1967
กีฬาอีสปอร์ตในเอเชียนเกมส์ 2018
กีฬาอีสปอร์ตในเอเชียนเกมส์ 2018 กำหนดจัดขึ้นที่ BritAma Arena ตั้งแต่วันที่ 26 สิงหาคม ถึง 1 กันยายน พ.ศ. 2561 โดยจัดในลักษณะกีฬาสาธิต ซึ่งเหรียญรางวัลที่ได้จะไม่ถูกนับรวมอยู่ในการสรุปเหรียญรางวัลอย่างเป็นทางการ และจะมีการบรรจุเป็นกีฬาหลักในเอเชียนเกมส์ 2022 ต่อไป
การแข่งขันรอบคัดเลือก
การแข่งขันรอบคัดเลือกได้จัดขึ้นในระหว่างวันที่ 6 - 20 มิถุนายน ทั้งทางระบบออนไลน์และออฟไลน์ โดยมีประเทศที่เข้าร่วมในรอบนี้ 27 ประเทศใน 6 รายการ โดยในรอบคัดเลือกนั้นจะแบ่งออกเป็น 5 ภูมิภาค ได้แก่ เอเชียตะวันออก เอเชียตะวันออกเฉียงใต้ เอเชียใต้ เอเชียกลาง และเอเชียตะวันตก ส่วนอินโดนีเซียได้สิทธิ์เข้าไปเล่นในรอบสุดท้ายโดยอัตโนมัติเนื่องจากเป็นเจ้าภาพ
เฮกเจียว
เฮกเจียว (郝昭) ชื่อรอง ป๋อเตา ขุนพลแห่ง วุยก๊ก ใน ยุคสามก๊ก ของจีนเป็นชาวเมือง ไท่หยวน มณฑลซานซี เป็นที่รู้จักจากชัยชนะในสงคราม การล้อมที่ตันฉอง เมื่อ ค.ศ. 229 โดยป้องกันด่านที่ตำบลตันฉองเป็นผลสำเร็จจากโจมตีโดยศัตรูของวุยก๊ก จ๊กก๊ก ภายใต้การนำของ อัครมหาเสนาบดีและผู้สำเร็จราชการแห่งจ๊กก๊ก จูกัดเหลียง หรือ ขงเบ้ง ที่ยกทัพมาด้วยกำลังทหารมากถึง 300,000 นายขณะที่เฮกเจียวมีกำลังทหารเพียง 3,000 นายแต่เฮกเจียวก็ล้มป่วยและถึงแก่กรรมหลังจากนั้นไม่นาน ในละครโทรทัศน์ สามก๊ก 2010 เฮกเจียวปลิดชีพตัวเอง หลังจากเสียเมืองเฉินชางที่รักษามากว่าครึ่งปี
อนาสตาเซีย (ภาพยนตร์การ์ตูนปี 1997)
อนาสตาเซีย (Anastasia) เป็นภาพยนตร์การ์ตูน กำกับและอำนวยการสร้างโดยดอน บลัธและแกรี โกลด์แมน โดยนำเค้าโครงเรื่องมาจากประวัติศาสตร์ของประเทศรัสเซีย ผลิตโดยทเวนตีท์เซนจูรีฟอกซ์ ออกฉายรอบปฐมทัศน์ที่นครนิวยอร์กเมื่อวันที่ 14 พฤศจิกายน ค.ศ. 1997 ส่วนในประเทศไทย เข้าฉายเมื่อวันที่ 13 มีนาคม ค.ศ. 1998
ยศทหารอิตาลี
ตารางข้างล่างต่อไปนี้คือข้อมูลเกี่ยวกับยศทหารและกำลังกึ่งทหารของกองทัพอิตาลี ตั้งแต่ ค.ศ. 1953.
สโมสรฟุตบอลปาอี
สโมสรฟุตบอลปาอีหรือ สโมสรฟุตบอลออกัสเฟิสต์ (八一八一足球俱乐部 August 1st Football Team) เป็นสโมสรฟุตบอล ของกองทัพประเทศจีน ในช่วงปี 2494-2546 โดยปัจจุบันทีมนี้ได้ยุบไปแล้ว
ชื่อของปาอี (八一) หมายความว่า ปา (八) คือแปด   และ อี (一) คือหนึ่ง   ชื่อนี้มาจากการจัดตั้งคนของกองทัพปลดปล่อยใน 1 สิงหาคม 2570
สโมสรฟุตบอลปาอีแต่เดิมมาจากเมืองปักกิ่ง แต่ภายหลังประสบปัญหาเรื่องผู้สนับสนุน จึงได้ย้ายเมืองไปตามเมืองต่างๆ รวมถึงเปลี่ยนชื่อสโมสรตามผู้สนับสนุนใหม่เรื่อยๆ จนกระทั่งในปี 2546 สโมสรได้ถูกยุบโดยทางกองทัพจีน
ผลงานในประเทศ
ชนะเลิศ (5):ไชน่าเจีย-เอลีก(Jia-A League) 2496, 2517, 2520, 2524 และ 2529
ผลงานเคยเล่นในประเทศไทย
ในอดีต ปาอี เคยมาเล่นในประเทศไทย ในชื่อ "ออกัสเฟิร์ส" และชนะเลิศการแข่งขันควีนส์คัพ แชมป์ร่วมกับการท่าเรือในปี 2522 และ ได้รองชนะเลิศในปี 2523
การประกวดเพลงยูโรวิชันปี 1982
การประกวดเพลงยูโรวิชันปี 1982 เป็นการประกวดร้องเพลงโดยจัดขึ้นที่เมืองฮาร์โรเกต ประเทศสหราชอาณาจักร จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 18 เพลง 18 ประเทศ โดยเพลงที่ชนะคือ Ein bißchen Frieden ขับร้องโดย Nicole ตัวแทนจากเยอรมนี
การออกอากาศ
บีบีซี เป็นแม่ข่ายในการออกอากาศ โดยออกอากาศไปยังประเทศดังต่อไปนี้
ประเทศที่เข้าร่วม
ประเทศที่ไม่เข้าร่วมในปีนี้
ประธานาธิบดีเบลารุส
ประธานาธิบดีเบลารุส เป็นประมุขแห่งรัฐ ผู้บัญชาการทหารบกและหัวหน้ารัฐบาลในทางพฤตินัย ประธานาธิบดีมีวาระ 5 ปี แต่เนื่องจากการลงประชามติในปี พ.ศ. 2539 การเลือกตั้งที่จะเกิดขึ้นในปี พ.ศ. 2542 ถูกเลื่อนไปเป็นปี พ.ศ. 2544 ภายใต้รัฐธรรมนูญเบลารุสปี พ.ศ. 2537 ประธานาธิบดีสามารถดำรงตำแหน่งได้เพียง 2 วาระเท่านั้น แต่ในปี พ.ศ. 2547 เกิดการเปลี่ยนแปลงให้ไม่กำจัดวาระ ซึ่งในการเลือกตั้งปี พ.ศ. 2537, พ.ศ. 2544, พ.ศ. 2549, พ.ศ. 2553, พ.ศ. 2558 และ พ.ศ. 2563 มีเพียงประธานาธิบดีคนเดียวเท่านั้นที่ดำรงตำแหน่งคือ อาเลียกซันดร์ ลูกาแชนกา
เขตสงครามตะวันออกของสงครามกลางเมืองอเมริกา
แนวรบด้านตะวันออกของสงครามกลางเมืองอเมริกา หรือ เขตสงครามตะวันออกของสงครามกลางเมืองอเมริกา (Eastern Theater of the American Civil War) ประกอบด้วยปฏิบัติการทางทหารขนาดใหญ่ทั้งทางกองทัพบกและกองทัพเรือ ในมลรัฐเวอร์จิเนีย, เวสต์เวอร์จิเนีย, แมรีแลนด์, และเพนซิลวาเนีย, เขตปกครองพิเศษโคลัมเบีย, และป้อมปราการชายฝั่ง กับท่าเรือของมลรัฐนอร์ทแคโรไลนา ในระหว่างความขัดแย้งของสงครามแบ่งแยกดินแดน ระหว่างกำลังรบฝ่ายสหภาพ (เหนือ) และกำลังรบฝ่ายสมาพันธรัฐอเมริกา (ใต้) แต่ไม่รวมถึงการปฏิบัติการทางทหารภายในสองรัฐแคโรไลนาใน ปี 1865 ซึ่งถือเป็นส่วนหนึ่งของ เขตสงครามตะวันตกของสงครามกลางเมืองอเมริกา